[{"text_idx": "#000006", "text": "Cyfle i fyfyrio ar eich iechyd a lles personolYstyried y cydbwysedd cywir rhwng bywyd pob dydd, a phwysau gwaithAdnabod ro\u0302l addysgwyr mewn iechyd a lles myfyrwyrAdnabod dulliau rheoli straen, agwedd a meddylfryd positif personolMabwysiadu dulliau rheoli amser a blaenoriaethuHybu adnoddau Cymraeg ar gyfer ymlacio a myfyrdod effeithiol"}, {"text_idx": "#000007", "text": "Bydd Dyddgu yn cyflwyno ar-lein drwy gyfrwng y Gymraeg a byddwn yn darparu cyfieithu ar y pryd."}, {"text_idx": "#000012", "text": "Dyma raglen lawn y gynhadledd sy\u2019n cynnwysyr amserlen ynghyd a bywgraffiadau a chrynodebau\u2019r cyfranwyr."}, {"text_idx": "#000013", "text": "Gallwch gofrestru ar gyfer y gynhadledd drwy gwblhau y ffurflen gofrestru hon."}, {"text_idx": "#000017", "text": "Gallwch gofrestru ar gyfer y gynhadledd drwy lenwi\u2019r ffurflen ar-lein hon."}, {"text_idx": "#000018", "text": "Rydym yn gyffrous iawn i groesawu pedwar siaradwr allanol eleni:"}, {"text_idx": "#000020", "text": "Mae gennym raglen gyffrous ac amrywiol eleni gan gynrychiolwyr o bob cyfadran. Yn ogystal a\u0302\u2019n pedwar siaradwr allanol, byddwn hefyd yn cael cyflwyniad gan fyfyrwyr, fforwm Dysgu o Bell a phanel Ysgol Fusnes trwy gyfrwng y Gymraeg."}, {"text_idx": "#000021", "text": "Edrychwn ymlaen at eich gweld yn y gynhadledd, a chofiwch gofrestru ar gyfer y gynhadledd drwy lenwi\u2019r ffurflen ar-lein hon."}, {"text_idx": "#000022", "text": "Os oes gennych unrhyw ymholiadau, mae croeso i chi gysylltu a\u0302 ni."}, {"text_idx": "#000026", "text": "Gobeithiwn y byddwch yn gallu ymuno a\u0302 ni. *Gallwch gofrestru i fynychu\u2019r Gynhadledd Fer drwy glicio ar y ddolen hon*. Os oes gennych unrhyw ymholiadau, anfonwch e-bost at udda@aber.ac.uk."}, {"text_idx": "#000027", "text": "Safle Teams NEWYDD:Rydym ni wedi sefydlu safle Teams newydd, Dysgu ac addysgu cyfrwng Cymraeg. Mae\u2019r safle hwn ar gyfer staff yn y Brifysgol sy\u2019n addysgu drwy gyfrwng y Gymraeg neu sy\u2019n medru\u2019r Gymraeg. Mae\u2019n lle anffurfiol i ni rannu gwybodaeth am hyfforddiant cyfrwng Cymraeg gyda chi ac yn lle hefyd i bawb rannu arferion addysgu da yn gyffredinol."}, {"text_idx": "#000028", "text": "*Er mwyn cael eich hychwanegu at y safle, anfonwch e-bost at udda@aber.ac.uk*Hyfforddiant cyfrwng Cymraeg (mis Mawrth):Mae\u2019r Uned Datblygu Dysgu ac Addysgu yn cynnig nifer o sesiynau Datblygu Proffesiynol Parhaus (DPP) mewn amrywiaeth o bynciau. Rydym yn cynnal dwy sesiwn cyfrwng Cymraeg yn ystod mis Mawrth."}, {"text_idx": "#000030", "text": "Am restr lawn o\u2019r holl sesiynau (cyfrwng Cymraeg a Saesneg) ac i sicrhau lle ar unrhyw gwrs, ewch i\u2019r wefan hyfforddi staff. Os oes gennych unrhyw gwestiynau am unrhyw un o\u2019r sesiynau, anfonwch e-bost at udda@aber.ac.uk."}, {"text_idx": "#000035", "text": "Byddwn hefyd yn cynnal sesiwn ioga a myfyrdod ar gyfer holl fynychwyr y gynhadledd yn ystod y ddwy egwyl. Bydd y sesiynau hyn yn ddewisol."}, {"text_idx": "#000039", "text": "Rydym yn chwilio am gynigion gan staff, cynorthwywyr addysgu o\u0302l-raddedig a myfyrwyr, i roi cyflwyniadau, arddangosiadau, gweithdai a thrafodaethau ar eu harferion presennol o ran datblygu lles yn y cwricwlwm. Hyd yn oed os nad yw eich cynnig yn cyd-fynd yn union a\u0302\u2019r edefynnau uchod, croesawn gynigion perthnasol eraill."}, {"text_idx": "#000041", "text": "Gallwch gofrestru i fynychu\u2019r Gynhadledd Fer drwy glicio ar y ddolen hon. Os oes gennych unrhyw ymholiadau, anfonwch e-bost at udda@aber.ac.uk."}, {"text_idx": "#000043", "text": "Mae\u2019r Fforwm Academi yn rhoi cyfle i rannu arferion da o ran dysgu ac addysgu. Mae\u2019r Fforwm yn agored i aelodau o gymuned y Brifysgol: mae croeso i staff dysgu, tiwtoriaid uwchraddedig, staff cynorthwyol, a myfyrwyr. Bydd pob fforwm yn ystod 2020/21 yn cael ei gynnal ar-lein a gallwch sicrhau eich lle drwy\u2019r Wefan Hyfforddi Staff."}, {"text_idx": "#000044", "text": "Y ddau Fforwm fydd yn rhedeg yn ystod y misoedd nesaf yw:"}, {"text_idx": "#000045", "text": "27.01.2021 (15:00-16:30): How can I plan online and in-person activities?Yn y sesiwn hon byddwn yn trafod dulliau gwahanol o gynllunio a chynnal sesiynau mewn tri fformat gwahanol: ar-lein, wyneb yn wyneb a chyfunol. Fel rhan o\u2019r sesiwn, bydd angen i chi gydweithio mewn grw\u0302p i gynllunio gweithgaredd ar gyfer un math o ddarpariaeth. Yn dilyn y gwaith grw\u0302p byddwn yn trafod y gwahanol ddulliau a ddefnyddiwyd a\u2019u haddasrwydd ar gyfer fformat y gwahanol sesiynau. Gyda\u2019n gilydd byddwn yn ceisio adnabod pa ddulliau sy\u2019n hanfodol ar gyfer addysgu yn effeithiol mewn sesiynau ar-lein, wyneb yn wyneb a chyfunol."}, {"text_idx": "#000046", "text": "19.02.2021 (10:00-11:30): How can I make my teaching more inclusive?Yn y sesiwn hon, byddwn yn trafod y manteision a\u2019r heriau sy\u2019n ein hwynebu wrth wneud addysgu\u2019n fwy cynhwysol yn y brifysgol, a byddwn yn archwilio\u2019r syniadau hyn drwy gyfres o senarios grw\u0302p. Bydd aelod o\u2019r ti\u0302m Cymorth i Fyfyrwyr yn ymuno a\u0302 ni er mwyn rhoi trosolwg cryno o ddemograffeg myfyrwyr yn y Brifysgol; strategaethau sydd ar waith i ddelio a\u0302 materion sy\u2019n ymwneud a\u0302 chynwysoldeb; a rhai awgrymiadau ymarferol ar sut y gallech wneud eich addysgu\u2019n fwy cynhwysol."}, {"text_idx": "#000048", "text": "Gobeithio y gallwch ymuno a\u0302 ni ar gyfer y fforymau. Cysylltwch a\u0302 ni os oes gennych unrhyw ymholiadau (udda@aber.ac.uk)."}, {"text_idx": "#000049", "text": "Arfer da ar gyfer gwaith grw\u0302p ar-lein: 7 awgrym ymarferol"}, {"text_idx": "#000050", "text": "Mae gwaith grw\u0302p yn rhoi cyfle gwerthfawr i fyfyrwyr feithrin sgiliau trosglwyddadwy pwysig mewn cyfathrebu, arweinyddiaeth a deinameg grw\u0302p yn ogystal ag atgyfnerthu dysgu a dealltwriaeth. Gyda rhyngweithio wyneb yn wyneb yn gyfyngedig, gall gwaith grw\u0302p ar-lein roi cyfle i fyfyrwyr ddysgu a ffurfio perthynas a\u0302\u2019u cyfoedion."}, {"text_idx": "#000051", "text": "Er y gall myfyrwyr elwa llawer o waith grw\u0302p, gall rhai deimlo\u2019n bryderus o ganlyniad i nifer o broblemau posibl a all godi, megis anghydbwysedd cyfraniadau gan wahanol aelodau\u2019r grw\u0302p, deinameg grw\u0302p anodd a materion amserlennu (Smith et al., 2011). Fodd bynnag, mae camau y gallech eu cymryd i leddfu\u2019r materion hyn a dyma 7 awgrym ymarferol ar sut y gallech wneud gwaith grw\u0302p ar-lein yn brofiad mwy pleserus ac ystyrlon i\u2019ch myfyrwyr:"}, {"text_idx": "#000052", "text": "1. Dechrau ar yr un dudalen.Sicrhau, cyn i\u2019r gwaith grw\u0302p ddechrau, bod pob myfyriwr yn cael cyfarwyddiadau clir yn ymwneud a\u0302 sut rydych yn disgwyl i\u2019r prosiect neu\u2019r aseiniad gael ei gwblhau. Er enghraifft, sut ydych chi\u2019n disgwyl i dasgau gael eu rhannu?Mae\u2019n hanfodol eich bod yn gosod deilliannau dysgu clir. Pa wybodaeth a sgiliau y disgwylir i\u2019r myfyrwyr eu caffael drwy ymgymryd a\u0302\u2019r gwaith grw\u0302p? Gall hyn fod yn ddefnyddiol er mwyn dangos i fyfyrwyr y manteision sydd i\u2019w cael o ymgymryd a\u0302 gwaith grw\u0302p.Os yw\u2019r gwaith grw\u0302p wedi\u2019i raddio, rhowch criteria marcio manwl i\u2019r fyfyrwyr."}, {"text_idx": "#000053", "text": "2. Cadwch niferoedd grwpiau yn fach.Gall trefnu amser i gyfarfod fel grw\u0302p fod yn heriol, yn enwedig os oes rhaid cynnal cyfarfodydd ar-lein. Gall grwpiau mawr wneud trefnu cyfarfodydd yn anodd iawn felly ceisiwch gadw niferoedd grwpiau\u2019n fechan.Gallwch hefyd annog myfyrwyr i ddefnyddio offer ar-lein am ddim, fel Doodle, i\u2019w cynorthwyo i drefnu eu cyfarfodydd."}, {"text_idx": "#000054", "text": "3. Rhoi arweiniad ar sut i gynnal cyfarfodydd ar-lein.Gyda sesiynau ar-lein yn cael eu cyflwyno drwy MS Teams, dylai myfyrwyr fod yn gyfarwydd a\u0302 sut i fynychu cyfarfodydd o fewn Teams, ond ni fyddant o reidrwydd yn gwybod sut i drefnu cyfarfod eu hunain. Rhowch gyfarwyddiadau clir iddynt ar sut i wneud hyn (FAQ \u2013 Sut ydw i\u2019n sefydlu Cyfarfod Timau?)Gallech hefyd roi cyfarwyddiadau i fyfyrwyr ar sut i ddefnyddio\u2019r nodweddion cydweithredol defnyddiol o fewn Teams, megis y Bwrdd Gwyn a sut i rannu dogfennau cydweithredol."}, {"text_idx": "#000055", "text": "4. Creu gweithle rhithwir.Rhowch le rhithwir i fyfyrwyr weithio o fewn eu grwpiau, i gysylltu a\u0302\u2019i gilydd ac i rannu syniadau.Os ydych am i\u2019ch myfyrwyr allu cydweithio ar ddogfen Word, efallai yr hoffech ystyried sefydlu ti\u0302m preifat ar gyfer pob grw\u0302p o fewn MS Teams. Fodd bynnag, dylai pob asesiad aros yn Blackboard. Er mwyn i bob grw\u0302p gael ei le ei hun i weithio, gallech sefydlu grw\u0302p ar gyfer y myfyrwyr o fewn Blackboard. Mae\u2019n bwysig rhoi awgrymiadau i fyfyrwyr ar sut i wneud y defnydd gorau o\u2019u gweithle rhithwir.Gallech hefyd sefydlu bwrdd trafod ar gyfer pob grw\u0302p neu gallech greu bwrdd trafod cyffredinol ar gyfer y modiwl cyfan yn Blackboard fel y gall myfyrwyr ofyn cwestiynau i chi (FAQ: Sut ydw i\u2019n ychwanegu bwrdd trafod at fy modiwl Blackboard?)"}, {"text_idx": "#000056", "text": "5. Rhannu cyfrifoldebau arwain.Yn hytrach na chael un myfyriwr i arwain y grw\u0302p, beth am ofyn i\u2019r myfyrwyr gymryd eu tro i hwyluso ac arwain y drafodaeth ym mhob cyfarfod? Gall hyn helpu i sicrhau bod pob aelod o\u2019r grw\u0302p yn cymryd cyfrifoldeb cyfartal wrth arwain y grw\u0302p ac yn rhoi cyfle i bawb ddatblygu sgiliau arwain pwysig."}, {"text_idx": "#000057", "text": "6. Graddio.Sicrhewch bod eich myfyrwyr yn deall sut bydd y gwaith grw\u0302p yn cael ei asesu. Gellir marcio gwaith grw\u0302p naill ai yn ei gyfanrwydd, yn unigol neu\u2019n gyfuniad o\u2019r ddau (e.e. marcio\u2019r gwaith yn ei gyfanrwydd ond gan ystyried cyfraniadau unigol drwy hunanwerthusiadau a gwerthusiadau gan gymheiriaid)."}, {"text_idx": "#000058", "text": "7. Bod ar gael i roi cymorth.Efallai y bydd gwaith grw\u0302p yn heriol i rai myfyrwyr. Mae\u2019n bwysig felly bod myfyrwyr yn gwybod beth i\u2019w wneud os oes angen iddynt drafod unrhyw faterion gyda chi\u2019n gyfrinachol neu os oes ganddynt unrhyw gwestiynau sy\u2019n ymwneud a\u0302\u2019r gwaith grw\u0302p yn gyffredinol.Rhowch fanylion i fyfyrwyr ar sut a phryd y gallant gysylltu a\u0302 chi. Efallai y byddwch hefyd am sefydlu sesiynau galw heibio dewisol yn MS Teams ar gyfer y myfyrwyr lle gallant ymuno a\u0302 chi os oes ganddynt unrhyw gwestiynau."}, {"text_idx": "#000060", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000061", "text": "Subscribe to Blog via Email"}, {"text_idx": "#000062", "text": "Enter your email address to subscribe to this blog and receive notifications of new posts by email."}]